open-index/open-wikipedia-markdown huggingface dataset:
Kilpilahden satama

**Kilpilahden satama** eli **Sköldvikin satama** (LOCODE: FI SKV) on Nesteen Porvoon öljynjalostamon yhteydessä oleva satama Porvoon Kilpilahdessa. Satama palvelee myös muiden Kilpilahden teollisuusalueen yritysten merikuljetustarpeita.

Satamaan johtava laivaväylä on syvyydeltään 15,3 metriä ja siellä on viisi öljylaituria, kaksi kaasu- ja kemikaalilaituria sekä kuivarahtilaituri. Satamassa on myös tullipiste laivausten vienti- ja tuontitullauksia varten. Sataman liikenneyhteyksiä palvelee Keravalle johtava Sköldvikin rata.

## Sataman rahtimäärä

Kilpilahden satama on tonnimäärältään Suomen suurin satama. Satamassa kuljetetaan muun muassa raakaöljyä, valmiita öljytuotteita sekä kaasuja ja kemikaaleja.

Esimerkiksi Kilpilahden sataman vuoden 2011 kokonaisrahtimäärä oli 18,4 miljoonaa tonnia, mikäli tarkastellaan vain ulkomaanliikennettä. Tuonti (11,8 miljoonaa tonnia) oli pääosin raakaöljyä (8,3 milj. tonnia), öljytuotteita (3,0 milj. tonnia) ja kemikaaleja (0,3 milj. tonnia). Vienti (6,6 milj. tonnia) koostui vuorostaan öljytuotteista (vajaa 6,2 milj. tonnia) ja kemikaaleista (vajaa 0,5 milj. tonnia). Raakaöljyä tuodaan esimerkiksi Suomenlahdella sijaitsevasta Primorskin öljysatamasta Koivistosta. Jos tilastoihin otetaan mukaan rannikkoliikenne myös kotimaan osalta, oli vuoden 2011 kokonaisrahtimäärä Kilpilahden satamassa 22,2 miljoonaa tonnia.

Alla on kuvattu sataman kautta kulkenutta kokonaisrahtimäärää (ulkomaan ja kotimaan rahtiliikenteen yhteismäärä).

## Lähteet
Attack on Pearl Harbor

**Attack on Pearl Harbor** on Legendo Entertainmentin kehittämä ja kesällä 2007 julkaisema Pearl Harborin hyökkäykseen perustuva simulaatiopeli.

## Aiheesta muualla
* Virallinen sivusto *archive.org*
Le Moribond

**"Le Moribond"** on belgialaisen laulaja-lauluntekijän Jacques Brelin säveltämä ja sanoittama kappale, jonka hän levytti vuonna 1961. Se tunnetaan englanniksi nimellä "Seasons in the Sun" ja suomeksi "Päivät kuin unta".

Tunnettuja englanninkielisiä levytyksiä ovat Kingston Trion 1960-luvulta ja Terry Jacksin 1970-luvun alusta. Englanninkieliset sanat on tehnyt Rod McKuen. Jacksin versio oli suuri hitti Britanniassa ja Yhdysvalloissa 1973-1974. Sen sanoitus poikkeaa yhden säkeistön osalta Kingston Trion versiosta. 

Laulu kertoo suomen- ja englanninkielisessä versiossa kuolemaisillaan olevasta miehestä, joka esittää hyvästit parhaalle ystävälleen, isälleen ja rakastetulleen. Alkuperäinen Brelin teksti on sarkastisempi ja synkempi, sillä siinä kertoja toteaa, ettei erityisemmin jää kaipaamaan yhtä ystäväänsä, jonka kanssa hänen vaimonsa petti häntä. Aviorikos mainitaan myös Kingston Trion englanninkielisessä versiossa, mutta Terry Jacksin menestyshitissä ei.

Arto Sotavalta levytti 1974 suomenkielisen version, joka on sovitukseltaan ja sanoitukseltaan melko samankaltainen Jacksin version kanssa. Sanoituksen teki Sotavalta itse. Kappaleen ovat levyttäneet myös muun muassa Fredi, Eino Grön ja Tapio Heinonen. Myös Aki ja Turo ovat levyttäneet kappaleen suomeksi nimellä ”Jori 16 vuotta”. Se ilmestyi vuonna 1988 levyllä *[[Lievä kantrihuijaus]]*. Timo Tuominen on esittänyt kappaleesta oman käännöksensä nimellä "Kuolevainen" levyllään *Encore Brel*.

## Lähteet
Mussalon satama

**Mussalon satama** on Hamina-Kotkan satamaan kuuluva satama Kotkassa Mussalon saaressa. Sataman yhteydessä sijaitsee taustayhtiön toimistorakennus Merituuli.

Mussalon satamassa on kontti-, bulk- ja nesteterminaalit sekä laaja logistiikka-alue, johon kuuluvat Hanskinmaan, Palaslahden ja Kotolahden logistiikka-alueet. Satamaan johtaa Kotkan rata Norssalmen sillan kautta.

Toimistorakennus Merituulen matala osa valmistui vuonna 2000, jonka jälkeen sitä on laajennettu kahdella torniosalla, joiden nimet "Pohjoiskorkia" ja "Lounatkorkia" on otettu Suursaaren paikannimistöstä. Merituulessa toimii HaminaKotka Satama Oy:n toimiston lisäksi tulli sekä logistiikka-alan yrityksiä.

## Terminaalit
* Konttiterminaali, laitureita 1&nbsp;792&nbsp;m, kulkusyvyys 10,0–12,0&nbsp;m
* Bulk-terminaali, laitureita 600&nbsp;m, kulkusyvyys 13,5–15,3&nbsp;m
* Nesteterminaali, kulkusyvyys 10,0–13,5&nbsp;m

## Lähteet
Bianca Lawson

**Bianca Jasmine Lawson** (s. 20. maaliskuuta 1979) on yhdysvaltalainen näyttelijä. Hänet tunnetaan Maya St. Germainin roolista sarjassa *[[Valehtelevat viettelijät]]*.

## Ura
Lawson aloitti näyttelemisen yhdeksänvuotiaana. Hän on näytellyt muun muassa Barbien ja Revlonin televisiomainoksissa sekä useissa televisiosarjoissa. *[[Buffy, vampyyrintappaja]]ssa* hän esitti Kendra Youngia.

Lawson on esiintynyt myös The WB:n saippuasarjassa *[[Dawson’s Creek]]*, jossa hän esitti Nikki Greeniä, high schoolin uuden rehtorin tytärtä. Muita Lawsonin televisio- ja elokuvatöitä ovat muun muassa *[[Saved by the Bell: The New Class]]*, *[[Save the Last Dance]]*, *[[Rakkauden pelisäännöt]]* ja *[[Sister, Sister]]*.

Joulukuussa 2009 Lawson valittiin Maya St. Germainin osaan televisiosarjassa *[[Valehtelevat viettelijät]]*, joka perustuu samannimiseen Sara Shepardin kirjasarjaan. Vuonna 2009 Lawson näytteli noitaa Emily Bennettiä nuorten kauhu-/fantasiasarjassa *[[Vampyyripäiväkirjat]]*. Lawson vieraili sarjassa muutaman jakson ajan. Vuonna 2013 Lawson aloitti *[[Teen Wolf (vuoden 2011 televisiosarja)|Teen Wolf]]* -sarjassa näyttelemisen. Hänet valittiin Marin Morellin rooliin. Morell on koulun opinto-ohjaaja. 

## Yksityiselämä
Lawson syntyi Los Angelesissa Kaliforniassa Denise (o.s. Gordy) ja näyttelijä Richard Lawsonille. Lawson opiskeli Stella Adker Studio of Acting -akatemiassa ja valmistui Marymount College Preparatory Schoolista. Hän on myös opiskellut elokuvaa ja psykologiaa Etelä-Kalifornian yliopistossa.. Lawson ja laulaja Beyoncé ovat sisaruspuolia vanhempien avioliiton kautta.

## Filmografia

## Lähteet
Mustahuulikobra

**Mustahuulikobra** eli **metsäkobra** (*Naja melanoleuca*, sensu lato) on Saharan eteläpuolisessa Afrikassa elävä viiden kobralajin muodostama lajikompleksi. Se on hyvin myrkyllinen, mutta se ei pysty sylkemään myrkkyä. Mustahuulikobra on suurin kobra, ja voi kasvaa jopa kolme metriä pitkäksi.

Mustahuulikobraa pidettiin aiemmin yhtenä lajina (*Naja melanoleuca*), mutta tutkimukset ovat osoittaneet sen todellisuudessa edustavan viittä eri kryptistä lajia. Lajit *Naja melanoleuca*, *Naja guineensis*, *Naja savannula* ja *Naja subfulva* elävät Afrikan mantereella ja niiden levinneisyydet menevät osittain päällekkäin. Lisäksi São Tomén saarella Guineanlahdella elää laji *Naja peroescobari*, jota aiemmin pidettiin saarelle istutettuna tavallisena mustahuulikobrana.

## Ulkonäkö ja koko

Mustahuulikobriin kuuluvat maailman suurimmat kobrat. Suurin mitattu pituus on jopa 3,2 metriä, mutta keskimäärin mustahuulikobrat ovat 1,4–2,2 metrin pituisia. Mustahuulikobrilla on melko suuri pää, jonka sivuilla on mustia ja valkoisia kuvioita. Käärmeen väri vaihtelee maantieteellisestä sijainnistaan riippuen mustan, ruskean ja mustanruskean välillä. Länsi-Afrikan savanneilla tavattava mustan ja keltaisen juovikas muunnos on lajia *Naja savannula*. Leuka, kaula ja vatsa ovat kermanväriset, valkoiset tai keltaiset.

## Myrkky
Lajien myrkky on erittäin voimakasta, ja mustahuulikobrat ovatkin neljänneksi myrkyllisimpiä kobria. Myrkkyrauhaset ovat niin suuret, että yhdessä puraisussa on jopa 150&nbsp;ml myrkkyä. Näin suuri myrkkyannos riittäisi tappamaan viidestä kahdeksaan ihmistä tai noin tuhat rottaa. Myrkky koostuu lähinnä kardiotokoksiinista, entsymaattisista proteiineista ja eri entsyymeistä.

## Levinneisyys
Mustahuulikobria elää muun muassa Etelä-Afrikassa, Swazimaassa, Mosambikissa, Tansaniassa, Zimbabwessa ja Keniassa sekä muualla Saharan eteläpuolella.

## Lähteet

## Aiheesta muualla
*ITIS: ''Naja melanoleuca'' 
*The University of Adelaide, Australia, Clinical Toxinology Resources: Naja melanoleuca
Thurstoninsaari

**Thurstoninsaari** () on Eteläisessä jäämeressä sijaitseva asumaton ja jään peittämä saari, jonka Peacock Sound erottaa Ellsworthinmaan luoteisosasta. Saari on noin 215 kilometriä pitkä ja 90 kilometriä leveä. Thurstoninsaaren pinta-ala on arviolta 15 700 neliökilometriä, mikä tekee siitä Antarktiksen kolmanneksi suurimman saaren Aleksanterinsaaren ja Berknerinsaaren jälkeen.

Saaren huomasi amerikkalainen lentäjä ja naparetkeilyn pioneeri Richard E. Byrd lennollaan alueen yli 27. helmikuuta 1940. Thurstoninsaari merkittiin niemimaaksi, ja tunnistettiin saareksi vasta vuonna 1960.

## Katso myös
* Luettelo maailman suurimmista saarista

## Lähteet

## Aiheesta muualla

* Name Details - Australian Antarctic Data Centre
Dithmarschen

**Dithmarschen** () on piirikunta Schleswig-Holsteinin osavaltiossa Saksassa.

## Kunnat

Dithmarschen jakautuu kuuteen paikkakuntaan (). Piirikunnassa on viisi kaupunkia ja 111 kuntaa. Dithmarschen rajautuu lännessä Pohjanmereen, etelässä Elbe-jokeen, pohjoisessa Eider-jokeen, ja idässä Kielin kanavaan. Schleswig-Holsteinin osavaltion läpi kulkevan Kielin kanavan varrella sijaitseva Dithmarschen on taloudellisesti köyhempi kuin monet muut alueen piirikunnat.

## Historiaa
Dithmarschen tunnettiin 1100–1500-luvuilla ylpeänä talonpoikaistasavaltana, joka läänityksistä huolimatta uhmasi sekä tanskalaisen aateliston että hansan valtaa. Myöhemmin se jäi köyhäksi alamaaksi, johon ei rakennettu suuria kartanoita tai linnoja. Dithmarschen joutui kuitenkin 1500-luvun puolivälissä jaetuksi Tanskan kuninkaan ja Holsteinin herttuoiden kesken. 1860-luvulla se liitettiin Preussiin, ja sen kaudella kannaksen poikki rakennettiin Kielin kanava.

Paikallinen talonpoika löysi 1850-luvulla kaivoa kaivaessaan öljynsekaisen hiekkakerroksen. Vähitellen sitä alettiin porata ja jalostaa siitä öljyä. Tätä varten perustettiin yhtiö *Deutsche Erdoel-Actiengesellschaft* (DEA), joka tänään kuuluu energiajätti RWE:lle.

## Kuntarakenne
Paikkakuntien ulkopuolella olevat kaupungit:
*Brunsbüttel
*Heide

Paikkakunnat ja kunnat:

## Lähteet

## Aiheesta muualla

*Piirikunnan kotisivut
Alkeismatriisi

Matematiikassa **alkeismatriisi** on yksinkertainen matriisi, joka saadaan yksikkömatriisista yhdellä alkeisrivitoimituksella - jokainen alkeisrivitoimitus pystytäänkin ilmoittamaan jonkin alkeismatriisin avulla. Alkeismatriisien ominaisuuksien ansiosta pystytään käsittelemään säännöllisiä matriiseja.

## Määritelmä
m×m -matriisi *E* on alkeismatriisi, jos se saadaan yksikkömatriisista *I<sub>m</sub>* yhdellä alkeisrivitoimituksella *K*, jossa *K* on I, II tai III. Alkeismatriisin *E* sanotaan tällöin olevan tyyppiä *K*.

*I. Kahden rivin paikat vaihdetaan.
*II. Rivi kerrotaan nollasta eriävällä luvulla.
*III. Riviin lisätään toisen rivin monikerta.

### Esimerkki
:
E_1 = \begin{bmatrix} 1 & 0 & 0 \\ 0 & 0 & 1 \\ 0 & 1 & 0 \end{bmatrix}\quad ,
jossa yksikkömatriisin 2. ja 3. rivi on vaihdettu keskenään.
:
E_2 = \begin{bmatrix} 1 & 0 & 0 \\ 0 & 1 & 0 \\ 0 & 0 & 3 \end{bmatrix}\quad ,
jossa yksikkömatriisin 3. rivi on kerrottu vakiolla 3.
:
E_3 = \begin{bmatrix} 1 & 0 & 4 \\ 0 & 1 & 0 \\ 0 & 0 & 1 \end{bmatrix}\quad ,
jossa yksikkömatriisin 3. riviä on kerrottu luvulla 4 ja lisätty se sitten 1. riviin.

## Ominaisuuksia

**1.** Oletetaan, että alkeismatriisi *E* on tyyppiä K. Kun tällä alkeismatriisilla kerrotaan jokin matriisi *A* on tulos sama kuin, jos *A*:lle tehtäisiin rivitoimitus *K*. (K = I, II tai III)

### Esimerkki
Suoritetaan matriisille
:
A = \begin{bmatrix} 2 & 1 & 0 & 5 \\ 4 & 3 & 3 & 2 \\ 8 & -2 & 1 & 0 \\ 7 & 3 & 2 & 1 \end{bmatrix}\quad
rivitoimitus I alkeismatriisin E avulla. A:n 1. ja 2. rivi vaihdetaan siis seuraavasti:
:
EA = \begin{bmatrix} 0 & 1 & 0 & 0 \\ 1 & 0 & 0 & 0 \\ 0 & 0 & 1 & 0 \\ 0 & 0 & 0 & 1 \end{bmatrix}\cdot
\begin{bmatrix} 2 & 1 & 0 & 5 \\ 4 & 3 & 3 & 2 \\ 8 & -2 & 1 & 0 \\ 7 & 3 & 2 & 1 \end{bmatrix} =
\begin{bmatrix} 4 & 3 & 3 & 2 \\ 2 & 1 & 0 & 5 \\ 8 & -2 & 1 & 0 \\ 7 & 3 & 2 & 1 \end{bmatrix}\quad .
Myös rivitoimitukset II ja III voitaisi esittää alkeismatriisien avulla.

**2.** Jos äärellisellä määrällä alkeismatriiseja kerrotaan jotakin matriisia *B* ja saadaan tuloksi matriisi *A*, matriisit *A* ja *B* ovat riviekvivalentteja.

**3.** Alkeismatriisi *E* on säännöllinen ja sen käänteismatriisi *E<sup> -1 </sup>* on samaa tyyppiä *K* kuin *E*.

## Käyttö

Alkeismatriisien ominaisuuksia hyödynnetään, kun todistetaan matriisien **säännöllisyysehtoa**.

### Säännöllisyysehto
Matriisi *A* on säännöllinen, jos ja vain jos *A* ja sitä vastaava yksikkömatriisi ovat riviekvivalentteja.

## Kirjallisuutta
* 
*   (pdf)
Luettelo Liettuan puolueista

Tämä artikkeli on **luettelo** **[[Liettua]]n nykyisistä ja historiallisista [[puolue]]ista**. Liettuassa on käytössä monipuoluejärjestelmä. Yksi puolue ei voi johtaa yksin hallitusta, vaan puolueiden on muodostettava hallituskoalitioita.

## Nykyiset parlamenttipuolueet

## Seimasin ulkopuolella olevat rekisteröidyt puolueet
Rekisteröidyt puolueet, joilla ei ole edustajia Seimasissa

## Historialliset puolueet

## Katso myös
*Liettuan poliittinen järjestelmä

## Lähteet
Escort

**Escort** tarkoittaa muun muassa seuraavia asioita:
*Ford Escort, usean automallin nimi
*maksettu seuralainen, seuralaispalvelun työntekijä

;Britannian kuninkaallinen laivasto
* ''HMS Escort'' (1757), 14-tykkinen sluuppi
* ''HMS Escort'' (1801), 12-tykkinen tykkipriki
* ''HMS Escort'' (1856), Albacore-luokan puinen tykkivene
* ''HMS Escort'' (H66), E-luokan hävittäjä.
Esk

**Esk** voi tarkoittaa seuraavia asioita:
*Mungo ESK panssariajoneuvo
;Britannian kuninkaallinen laivasto
* HMS Esk (1813), 20-tykkinen kuudennen luokan alus
* HMS Esk (1854), Highflyer-luokan korvetti
* HMS Esk (1877), tykkivene
* HMS Esk (1905), proomu
* HMS Esk (H15), E-luokan hävittäjä
Keijutikka

**Keijutikka** (*Picoides pubescens*) on pohjoisamerikkalainen tikka. Sen laaja esiintymisalue ulottuu pohjoisessa Alaskan keskiosista Kanadaan ja pääosaan Yhdysvaltoja Teksasin ja Floridaan asti. Lajista tunnetaan 6 alalajia. Carl von Linné kuvaili lajin holotyypin Etelä-Carolinasta vuonna 1766.

## Lähteet
Luscombe 8

**Luscombe 8** oli yhdysvaltalainen yleisilmailulentokone, jonka ensilento tehtiin 17. joulukuuta 1937. 

Luscombe Aircraft Corporation perustettiin New Jerseyssä vuonna 1937, ja sen ensimmäinen ja kuuluisin lentokone oli Luscombe 50 (Model 8), jonka suunnittelivat Donald A. Luscombe, Jim Rising, Ed Terrence ja Fred Knack. Se oli sekarakenteinen. Lamasta nousevassa Yhdysvalloissa koneen myynti oli hyvä sen "halvan" hinnan vuoksi. Yhtiön omistuksesta alettiin kamppailla heti yhtiön tuloksen parannettua ja D. Luscombe joutui jättämään luomansa yhtiön. Alumiini oli varattu sotateollisuudelle, mutta koska koneita myytiin Civilian Pilot Training Programille, Luscombe pystyi jatkamaan tuotantoa toisen maailmansodan aikana. Sodan aikana tehdas siirrettiin Texasiin. 

Koska yhtiö oli joutunut itävaltalaissukuisen Leopold Klotzin haltuun, Yhdysvaltain hallinto pystyi palauttamaan yhtiön takaisin Luscombelle. Vuonna 1944 palautus todettiin kuitenkin laittomaksi.

Vuonna 1946 siipi suunniteltiin uudestaan. Tästä tuli Model 10, joka ei mennyt tuotantoon. Model 8:aa päivitettiin lukuisia kertoja, veeksi vuonna 1948. Tehdas suljettiin vuonna 1950. Sen toimintaa jatkettiin 1958-61 vaire Aircraft and Uranium Corp -yrityksessä. 

## Lähteet
* 
* 
* 
* 

### Viitteet

## Aiheesta muualla

*The Luscombe Endowment
*Luscombe Foundation
*The European Luscombe Community 
*Classic Aero Support
*Continental Luscombe Association 
*Luscombe Association 
*Renaissance Aircraft LLC
Aviakon Tsitotrans

**Aviakon Tsitotrans**   on venäläinen lentoyhtiö, joka lentää rahti- ja tilauslentoja seitsemän koneen laivastollaan. Yhtiö perustettiin vuonna 1995 ja sen solmukohtana toimii Koltsovon kansainvälinen lentoasema Jekaterinburgissa.

## Laivasto

Marraskuussa 2010 Aviakon Tsitotransin laivaston keski-ikä oli 18,2 vuotta.

## Lähteet

## Aiheesta muualla
* Aviakon Tsitotransin viralliset kotisivut
Express

**Express** tarkoittaa muun muassa seuraavia:

*Express, suomalainen yhtye
*''Express'', Express-yhtyeen albumi
**[[Express (lehti)|Express]]*, vuosina 1971–1987 ilmestynyt suomalainen lehti, Perustuslaillisen Kansanpuolueen äänenkannattaja
**[[L’Express]]*, ranskalainen viikkolehti
*''S/S Express'', suomalainen vuonna 1877 rakennettu höyrylaiva
*''HSC Express'', Viking Linen aikarahtaama katamaraani
*Mars Express, avaruusalus
*Venus Express, avaruusalus
**[[Express – Ernie Davisin tarina]]*, Gary Flederin ohjaama elokuva vuodelta 2008
*Chevrolet Express, pakettiautomalli
*Mitsubishi Express, pakettiautomalli
*Renault Express, pakettiautomalli
*Talbot Express, pakettiautomalli.

;Britannian kuninkaallinen laivasto
* ''HMS Express'' (1695), alus
* ''HMS Express'' (1800), kuusitykkinen Express-luokan viestialus
* ''HMS Express'' (1815), nelitykkinen kuunari
* ''HMS Express'' (1835), 6/8-tykkinen Alert-luokan priki
* ''HMS Express'' (1874), nelitykkinen Forester-luokan tykkivene
* ''HMS Express'' (1896), hävittäjä
* ''HMS Express'' (H61), E-luokan hävittäjä
* ''HMS Express'' (P163), P2000-mallinen Archer-luokan partiovene.
Exeter (täsmennyssivu)

**Exeter** tarkoittaa muun muassa seuraavia:

*Exeter, kaupunki Englannissa
*Exeter College, yksi Oxfordin yliopiston collegeista
*Exeter, kaupunki Kaliforniassa
*Exteter, kaupunki New Hampshiressä
;Britannian kuninkaallinen laivasto
* HMS Exeter (1680), 70-tykkinen kolmannen luokan alus
* HMS Exeter (1697), 60-tykkinen neljännen luokan alus
* HMS Exeter (1763), 64-tykkinen kolmannen luokan linjalaiva
* HMS Exeter (68), York-luokan risteilijä
**HMS Exeterin* piti olla Salisbury-luokan ilmatorjuntafregatti
* HMS Exeter (D89), Tyypin 42 hävittäjä.
Eddie Machen

**Eddie Machen** (15. kesäkuuta 1932 – 8. elokuuta 1972) oli yhdysvaltalainen raskaansarjan nyrkkeilijä, jota pidettiin yhtenä maailman parhaimmista sen hetken kamppailijoista 1950-luvun lopulla. 

## Elämä ja Ura
Machenia pidettiin 1950-luvulla yhtenä painoluokkansa lahjakkaimmista nyrkkeilijöistä. Vuonna 1958 hänet oli merkitty maailmanmestari Floyd Pattersonin ensimmäiseksi haastajaksi, mutta hän menetti mahdollisuutensa mestaruusotteluun hävittyään Ingemar Johanssonille Ruotsissa käydyssä ottelussa tyrmäyksellä ensimmäisessä erässä. Johansson voitti myöhemmin Pattersonin ja nousi maailmanmestariksi. Tappion jälkeen Machen ajautui taloudellisiin vaikeuksiin ja alkoi kärsiä masennuksesta. Hän kuitenkin onnistui hyvillä otteluillaan kohoamaan uudelleen maailmanmestari Sonny Listonin ykköshaastajaksi. Tässä vaiheessa hänen hermonsa kuitenkin pettivät, kun joulukuussa 1962 poliisi löysi Machenin autostaan haulikko käsissään puhumassa sekavia itsemurhasta. Hänet toimitettiin Napan sairaalaan, jossa hän menetti hermonsa ja tyrmäsi kaksi hoitajaa. Hänellä todettiin skitsofrenia, joka katkaisi Machenin uran, kun hänet 30-vuotiaana kirjattiin mielisairaalaan.

Parannuttuaan Machen palasi vielä nyrkkeilykehään ja pääsi vihdoin ottelemaan maailmanmestaruudesta vuonna 1966 WBA-liiton mestaria Ernie Terrellia vastaan. Ottelu päättyi Machenin tappioon, minkä jälkeen hän siirtyi työskentelemään satamatyöläiseksi kotikaupungissaan San Franciscossa.

Eddie Machen kuoli 40-vuotiaana vuonna 1972 pudottuaan parvekkeeltaan.

## Lähteet
* Sport: The End for Eddie , Time Magazine, 28.12.1962
* Milestones, Aug. 21, 1972 , Time Magazine, 21.9.1972
Exmouth

**Exmouth** voi tarkoittaa:

*Exmouth, satamakaupunki Englannissa
*Exmouth, kaupunki Australiassa

;Britannian kuninkaallinen laivasto
* HMS Exmouth (1854), 90-tykkinen toisen luokan linjalaiva
* HMS Exmouth (1901), Duncan-luokan taistelulaiva
* HMS Exmouth (1905), koululaiva
* HMS Exmouth (H02), E-luokan hävittäjä
* HMS Exmouth (F84), Blackwood-luokan fregatti.
Mills

**Mills** on muun muassa seuraavien henkilöiden sukunimi:

* Alice Mills (s. 1986), australialainen uimari ja olympiavoittaja
* Alley Mills (s. 1951), yhdysvaltalainen näyttelijä
* Antonia Mills (s. 1942), kanadalainen antropologi
* Brad Mills (s. 1983), kanadalainen jääkiekkoilija
* C. Wright Mills (s. 1962), yhdysvaltalainen sosiologi
* Danny Mills (s. 1977), englantilainen jalkapalloilija
* David Mills (1938–2024), yhdysvaltalainen tietojenkäsittelytieteilijä ja Internetin pioneeri
* Derek Mills (s. 1972), yhdysvaltalainen pikajuoksija
* Donna Mills (s. 1940), yhdysvaltalainen näyttelijä
* Edwin Mills (1878–1946), brittiläinen köydenvetäjä
* Gordon Mills (1935–1986), englantilainen laulunkirjoittaja ja manageri
* Hannah Mills (s. 1988), brittiläinen kilpapurjehtija, olympiavoittaja ja maailmanmestari
* Hayley Mills (s. 1946), brittiläinen näyttelijä
* Irving Mills (1894–1985), yhdysvaltalainen musiikkotuottaja, manageri ja sanoittaja
* Janet Mills (s. 1947), yhdysvaltalainen demokraattipoliitikko ja kuvernööri
* Jeff Mills (s. 1963), yhdysvaltalainen musiikkituottaja ja DJ
* John Mills (1908–2005), englantilainen näyttelijä
* John Atta Mills (1944–2012), Ghanan presidentti
* Juliet Mills (s. 1941), brittiläis-yhdysvaltalainen näyttelijä
* Les Mills (s. 1934), uusiseelantilainen kuulantyöntäjä ja kiekonheittäjä
* Magnus Mills (s. 1954), englantilainen kirjailija
* Mick Mills (s. 1949), englantilainen jalkapalloilija
* Natalia Mills (s. 1993), panamalainen jalkapalloilija
* Mike Mills (1958–2009), yhdysvaltalainen basisti
* Novlene Williams-Mills (s. 1982), jamaikalainen juoksija
* Pat Mills (s. 1949), brittiläinen sarjakuvakäsikirjoittaja
* Patrick Mills (s. 1988), australialainen koripalloilija
* Philip Mills (s. 1963), walesilainen ralliautoilun kartanlukija
* Robert Mills (1781–1855), yhdysvaltalainen arkkitehti
* W. H. Mills, matemaatikko, jonka mukaan on nimetty Millsin vakio
* William Mills (s. 1938), yhdysvaltalainen kestävyysjuoksija.
Valtavirta

**Valtavirta** () on termi, joka tarkoittaa yleistä vallitsevaa ajatus- tai aatevirtaa. Termiä käytetään muun muassa taiteissa. Mainstreamin vastakohta on underground, joka tarkoittaa taidetta, joka ei ole suuren yleisön suosiossa tai edes tiedossa.

## Lähteet
Geraldine Fitzgerald

**Geraldine Fitzgerald** (24. marraskuuta 1913 Dublin, Irlanti &ndash; 17. heinäkuuta 2005 New York, New York, Yhdysvallat) oli irlantilais-yhdysvaltalainen näyttelijä. Jo teini-iässä teatterissa näytellyt Fitzgerald aloitti elokuvanäyttelemisen 1934. Hän oli ehdolla parhaan naissivuosan Oscar-palkinnon saajaksi vuoden 1939 elokuvasta *[[Humiseva harju (vuoden 1939 elokuva)|Humiseva harju]]*. Geraldine Fitzgeraldin poika on ohjaaja Michael Lindsay-Hogg. Fitzgerald on saanut tähden Hollywood Walk of Famelle.

## Valikoitu filmografia
* *[[Humiseva harju (vuoden 1939 elokuva)|Humiseva harju]]* (*Wuthering Heights*, 1939)
* *[[Synkkä voitto]]* (*Dark Victory*, 1939)
* *[[Wilson (elokuva)|Wilson]]* (1944)
* *[[Arthur (vuoden 1981 elokuva)|Arthur]]* (1981)
* *[[Poltergeist II]]* (*Poltergeist II - The Other Side*, 1986)

## Lähteet

## Aiheesta muualla

*
Heikki Willamo

**Martti Heikki Willamo** (s. 2. kesäkuuta 1952 Helsinki) on suomalainen valokuvataiteilija, luontokuvaaja ja kirjailija. Hän on pitänyt 15 valokuvanäyttelyä Suomessa ja ulkomailla ja julkaissut parikymmentä kirjaa, osin itsenäisesti, osin yhdessä muiden kanssa.

Willamon, Kai Fagerströmin ja Risto Rasan vuonna 2010 ilmestynyt teos *Viimeiset vieraat* oli ehdokkaana Vuoden luontokirjaksi 2010.

Willamolle myönnettiin taiteilijaeläke 2015.

Willamo asuu Karjalohjalla vaimonsa kanssa. Heillä on kaksi aikuista lasta.

## Teokset
* *Eläinvalokuvaus*. Heikki Willamo. Forssan Kustannus, Kameralehti, 1988 
* *Viljami vaivaishiiri*. Teksti ja kuvat Heikki Willamo. Suomen Luonnonsuojelun Tuki, 1988  
* *Tintti ja Tiiteri*. Teksti ja kuvat Heikki Willamo. Forssan kustannus, 1989 
* *Käpytalvi*. Heikki Willamo. Forssan kustannus, 1990 
* *Kaakkurin huuto*. Heikki Willamo. Suomen Luonnonsuojelun Tuki, 1994 
* *Suomen kansallispuistot*. (Elektroninen aineisto.) Käsikirjoitus Heikki Willamo ja Markku Nironen. Valokuvat Olli Aalto ym. Metsähallitus, luonnonsuojelu, 1996 
* *Viljami ja Piilolan väki*. Heikki Willamo. Suomen Luonnonsuojelun Tuki, 1996 .
* *Haukkametsä*. Heikki Willamo. Suomen Luonnonsuojelun Tuki, 1998 
* *Siiri Sopulin syksy*. Heikki Willamo. Suomen Luonnonsuojelun Tuki, 1998 
* *Ulkosaaristo: Missä meri ja taivas kohtaavat*. Kuvat Markku Jokinen. Teksti: Heikki Willamo. Suomen Luonnonsuojelun Tuki, 1999 
* *Kultaturkki*. Heikki Willamo. Suomen Luonnonsuojelun Tuki, 2000 
* *Ison karhun alla*. Kuvat ja kuvatekstit Antti Leinonen. Teksti Heikki Willamo. Suomen Luonnonsuojelun Tuki, 2001 
* *Kuukkeli, sielunlintu*. Valokuvat Hannu Siitonen. Teksti Heikki Willamo. Otava, 2003 
* *Hirven klaani*. Heikki Willamo. Otava, 2005 
* *Pihasta metsään*. Teksti ja kuvat Heikki Willamo. Otava, Yhtyneet Kuvalehdet, 2006 , 978-952-5597-03-5978-952-5597-03-5
* *Pohjoinen Itämeri*. Kuvat Markku Jokinen. Teksti Heikki Willamo. Otava, 2006 
* *Pyhät kuvat kalliossa*. Teksti Timo Miettinen. Kuvat Heikki Willamo. Otava, 2007  
* *Huuhkajavuorella*. Heikki Willamo ja Leo Vuorinen. Maahenki, 2008 
* *Viimeiset vieraat: Elämää autiotaloissa*. Kai Fagerström, Risto Rasa ja Heikki Willamo. Maahenki, 2010 
* *Vuosi metsässä*, teksti ja kuvat: Heikki Willamo. Maahenki, 2012 
* *Kohtaamisia*. Mats Andersson ja Heikki Willamo. Maahenki, Musta Taide, 2014. 
* *Ajattelu on ilmaista!*, puheenvuorot: mm. Heikki Willamo, kirjoittaja Suvi Heino; Fiskars: Radiofiskars.fi, 2015 
* *Myyttinen matka*, Maahenki, 2017 
** *A mythical journey*, Maahenki, 2017 

## Lähteet

## Aiheesta muualla
* 
* Heikki Willamon kotisivut.
* Heikki Willamon haastattelu Ylen verkkosivulla.
Nokitikka

**Nokitikka** (*Picoides arcticus*) on pohjoisamerikkalainen tikka. Sen esiintymisalue ulottuu Alaskan keski- ja länsiosista Kanadaan sekä Yhdysvaltojen pohjoisosiin Kaliforniasta New Yorkiin. William John Swainson kuvaili lajin holotyypin Kalliovuorten itärinteiltä Athabascajoen läheltä vuonna 1832.

## Lähteet
Nina ja Erik

**Nina ja Erik** on Aarne Tarkaksen ohjaama suomalainen elokuva vuodelta 1960. Elokuva on sukupolvidraama. 

Tarkaksella oli käsikirjoitus valmiina pari vuotta, mutta sopivan näyttelijän puute esti toteutuksen, kunnes löytyi Pirkko Mannola. 33-vuotias Martti Katajisto on kuitenkin polvihousuista huolimatta liian vanha roolinsa ikäluokkaan. Tarina perustuu vuonna 1957 tapahtuneeseen autovarkauksien sarjaan, jonka takana oli nuorisoliiga.

## Arviot
Aikalaiskriitikoita ei miellyttänyt elokuvan syyttävän sormen kohdistaminen vanhempiin. Leo Nordberg (*[[Uusi Suomi]]*) kääntää ongelman ohjaaja-käsikirjoittaja Tarkakseen: "Tarkas [ei] ilmeisesti ole kylliksi perehtynyt tämän päivän nuorten elämään ja heidän ehkä hieman vaikeasti selitettävään moderniin hengenlaatuunsa". Matti Salo (*[[Ylioppilaslehti]]*) lataa: "Nina ja Erik on kurja elokuva. Se on myös törkeä elokuva. [– –] Nina ja Erik pahoinpitelee ihmisen kalleimpia aistinelimiä, silmää ja korvaa. Nina ja Erik on rikollinen elokuva. [– –] Suomessa tehdään maailman tylsimmät elokuvat." Salo menetti arvionsa vuoksi vapaalippuoikeuden. Mutta myönteisiäkin arvioita esitettiin: "...kaunista filmiä, raikasta, haurasta ja runollista", kuten Jukka Martinkari (*[[Turun Sanomat]]*) kirjoittaa.

Myöhemmän televisioesityksenkin yhteydessä Arto Pajukallio arvioi, että osoittelevuudestaan huolimatta elokuva on herkkää rakkauden kuvausta.

## Näyttelijät

## Lähteet
Andienkirjotikka

**Andienkirjotikka** (*Veniliornis lignarius*) on eteläamerikkalainen tikka. Sen esiintymisalue käsittää Bolivian keski- ja eteläosan, Chilen keski- ja eteläosat sekä Argentiinan pohjois- ja lounaisosat. Se voidaan luokitella myös kirjotikkojen (*Picoides*) sukuun. Juan Ignacio Molina kuvaili lajin holotyypin Chilestä vuonna 1782.

## Lähteet
Suomukirjotikka

**Suomukirjotikka** (*Veniliornis mixtus*) on eteläamerikkalainen tikka. Sen esiintymisalue käsittää mantereen keskiosia Boliviassa, Paraguayssa, Uruguayssa, Argentiinassa ja Brasiliassa. Lajista tunnetaan neljä alalajia. Pieter Boddaert kuvaili lajin holotyypin Buenos Airesista vuonna 1783.

## Lähteet
Valkopäätikka

**Valkopäätikka** (*Picoides albolarvatus*) on pohjoisamerikkalainen tikka. Sen esiintymisalue ulottuu Kanadan British Columbian eteläosista Yhdysvaltojen läntisiin osavaltioihin Kalifornian lounaisosiin saakka, missä elää alalaji *gravirostris*. Lajista tunnetaan kaksi alalajia. John Cassin kuvaili lajin holotyypin Oregon Canyonista Kaliforniasta vuonna 1850.

## Lähteet
Andiensammaltikka

**Andiensammaltikka** (*Veniliornis nigriceps*) on eteläamerikkalainen tikka. Sen esiintymisalue ulottuu Kolumbian pohjoisosista Andien rinteitä seuraillen Ecuadoriin, Peruun ja Bolivian keskiosiin. Lajista tunnetaan kolme alalajia. Alcide d'Orbigny kuvaili lajin holotyypin Palca Grandesta Ayupayasta Boliviasta vuonna 1840.

## Lähteet
Ajax-luokka (linjalaiva)

**Ajax-luokka** oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka.

## Alukset
Luokan alukset tilattiin 10. kesäkuuta 1795 ja laskettiin vesille vuoden 1798 ensimmäisellä neljänneksellä.

## Lähteet

*
*

### Viitteet
Kobolttikloridi

**Kobolttikloridi** eli **koboltti(II)kloridi** eli **kobolttidikloridi** (CoCl2) on koboltti- ja kloridi-ionien muodostama epäorgaaninen ioniyhdiste.

## Ominaisuudet

Kidevedettömässä muodossaan kobolttikloridi on sinistä hygroskooppista kiteistä ainetta, jonka alkeiskoppi on heksagoninen. Kidevedellinen heksahydraatti CoCl2·6H2O on monokliinisiä punaisia kiteitä. Lämmitettäessä heksahydraatti muuttuu dihydraatiksi 50&nbsp;°C lämpötilassa ja monohydraatiksi 90&nbsp;°C lämpötilassa. Kokonaan kidevesi poistuu, kun ainetta kuumennetaan 110&nbsp;°C lämpötilaan. Kobolttikloridi liukenee hyvin veteen ja alkoholeihin sekä moniin orgaanisiin liuottimiin.

Kobolttikloridi muodostaa monien yhdisteiden kanssa komplekseja, jotka ovat muodoltaan tetraedrisiä. Vesiliuoksissa koboltti-ionit ovat yleensä vaaleanpunaisina akvakoplekseina, mutta kloridi-ioniylimäärän kanssa muodostuu tetraedrinen tetraklorokoboltaatti(II) kompleksi ([CoCl4]2-), joka on väriltään sininen.
:[Co(H2O)6]2+ + 4 Cl- → [CoCl4]2- + 6 H2O

## Valmistus
Kobolttikloridia valmistetaan kobolttimetallin ja kloorikaasun välisellä reaktiolla tai neutraloimalla kobolttihydroksidia, kobolttikarbonaattia tai kobolttioksidia suolahapolla. Neutralointireaktiolla saatu tuote kiteytetään heksahydraattina liuoksesta.
:Co  +  Cl2 →  CoCl2 
:Co(OH)2 + 2 HCl → CoCl2 + 2 H2O

## Käyttö
Kobolttikloridin värinmuutosta kosteuden vaikutuksesta on käytetty hyväksi kosteuden ilmaisuun esimerkiksi silikageelissä, mutta sen käyttö indikaattoriaineena on vähentynyt turvallisempien indikaattoriaineiden käyttöönoton myötä. Kuiva kobolttikloridi on sinistä ja kostunut punaista. Kobolttikloridi on yksi ainesosa myös niin sanotuissa näkymättömissä musteissa. Sen vesiliuoksen ja glyserolin seos on paperille kuivuessaan väritöntä, mutta muuttuu kuumennettaessa siniseksi.

Kobolttikloridia käytetään myös lasin värjäyksessä ja kemikaalina maataloudessa, lääketeollisuudessa ja muiden kobolttiyhdisteiden valmistukseen, esimerkiksi kobolttikloridin ja fluorin välisessä reaktiossa muodostuu koboltti(III)fluoridia. Yhdistettä voidaan käyttää myös katalyyttinä orgaanisessa synteesissä esimerkiksi syklopropanointi- ja ristikytkentäreaktiossa.

## Turvallisuus
Kobolttikloridi on luokiteltu Suomessa syöpäsairauden vaaraa aiheuttavaksi (ryhmä 3). Aineen käytössä on noudatettava valtioneuvoston asetusta työhön liittyvän syöpävaaran torjunnasta (716/2000). Kobolttikloridille altistumisen työssä katsotaan aiheuttavan työministeriön päätöksen 1044/1991 mukaan myös vaaraa perimälle, sikiölle tai lisääntymiselle. Lisäksi kobolttikloridi ärsyttää hengitysteitä ja silmiä ja nieleminen aiheuttaa huonovointisuutta. Euroopan kemikaalivirasto ECHA lisäsi vuonna 2008 kobolttikloridin erityistä huolta aiheuttavien aineiden (SVHC) kandidaattilistaan sen karsinogeenisuuden ja toksisuuden vuoksi.

## Lähteet
Vanguard-luokka (linjalaiva)

**Vanguard-luokka** oli Britannian kuninkaallisen laivaston kymmenen 78/80-tykkisen toisen luokan linjalaivan muodostama alusluokka, jonka alukset tilattiin vuosina 1832–1840. Ne laskettiin vesille vuoden 1848 loppuun mennessä.

## Alukset

## Lähteet

*
*

### Viitteet
Fame

**Fame** voi tarkoittaa muun muassa seuraavia:

## Viihde

* ”Fame”, David Bowien kappale ja single
* ”Fame”, Irene Caran esittämä Oscar-palkittu kappale *Fame*-elokuvasta
* *[[The Fame]]*, Lady Gagan esikoisalbumi
* *[[F.A.M.E.]]*, Chris Brownin albumi
* *[[Fame (vuoden 1980 elokuva)|Fame]]*, elokuvamusikaali vuodelta 1980
* *[[Fame (televisiosarja)|Fame]]*, vuoden 1980 elokuvaan perustuva televisiosarja vuosilta 1982–1987
* *[[Fame (musikaali)|Fame]]*, vuoden 1980 elokuvaan perustuva teatterimusikaali
* *[[Fame (vuoden 2009 elokuva)|Fame]]*, vuoden 1980 elokuvan uudelleenfilmatisointi vuodelta 2009 
* Fame, ruotsalainen duo, joka edusti maataan Eurovision laulukilpailussa 2003

## Rakennukset
*Musiikkimuseo Fame, museo Helsingissä

## Henkilöt

* Georgie Fame, alk. *Clive Powell* (s. 1943), brittiläinen rhythm and blues- ja jazzmuusikko

## Tiede

* Rasvahappometyyliesteri, eng. *fatty acid methyl ester*

## Britannian kuninkaallinen laivasto

* Fame (1646), 20-tykkinen irlantilainen royalistien alus
* Fame (1655), 30-tykkinen alus
* HMS Fame (1665), 24-tykkinen kuudennen luokan alus
* HMS Fame (1744), 14-tykkinen sluuppi
* HMS Fame (1759), 74-tykkinen kolmannen luokan linjalaiva
* HMS Fame (1805), 74-tykkinen kolmannen luokan linjalaiva
* HMS Fame (1842), proomu
* HMS Fame (1896), Desperate-luokan torpedovenehävittäjä
* HMS Fame (H78), F-luokan hävittäjä.
HMS A.8

**HMS A.8** oli Britannian kuninkaallisen laivaston A-luokan sukellusvene.

## Valmistus

Alus tilattiin osana vuosien 1903-1904 laivasto-ohjelmaa Vickers, Sons & Maximilta Barrow-in-Furnessista, missä köli laskettiin 1. syyskuuta 1903. Alus laskettiin vesille 23. tammikuuta 1905 ja valmistui vielä samana vuonna 8. toukokuuta.

## Palvelus
Veneessä tapahtui räjähdys pinta-ajossa 8. toukokuuta 1905 Plymouthinlahdella. Räjähdys upotti aluksen, jonka koko miehistö sai surmansa. Hylky nostettiin ja toimitettiin korjattavaksi. Palvelukseen palaamisen jälkeen vene palveli normaalisti laivueen mukana. Ensimmäisen maailmansodan aikana sitä käytettiin koulutustehtävissä.

Alus myytiin romutettavaksi 8. lokakuuta 1920 Dartmouthissa.

## Lähteet
*
*
*

### Viitteet

## Aiheesta muualla
*MaritimeQuest - HMS A.8
HMS A.10

**HMS A.10** oli Britannian kuninkaallisen laivaston A-luokan sukellusvene.

## Valmistus

Alus tilattiin osana vuosien 1903-1904 laivasto-ohjelmaa Vickers, Sons & Maximilta Barrow-in-Furnessista, missä köli laskettiin vuonna 1903. Alus laskettiin vesille 8. helmikuuta 1905 ja valmistui 3. kesäkuuta.

## Palvelus
Alus myytiin romutettavaksi 1. huhtikuuta 1919 Ardrossan Drydock Companylle Ardrossaniin Skotlantiin, missä se lopulta romutettiin.

## Lähteet
*
*
*

### Viitteet

## Aiheesta muualla
*MaritimeQuest - HMS A.10
HMS A.7

**HMS A.7** oli Britannian kuninkaallisen laivaston A-luokan sukellusvene.

## Valmistus

Alus tilattiin osana vuosien 1903-1904 laivasto-ohjelmaa Vickers, Sons & Maximilta Barrow-in-Furnessista, missä köli laskettiin 1. syyskuuta 1903. Alus laskettiin vesille 23. tammikuuta 1905 ja valmistui vielä samana vuonna 13. huhtikuuta.

## Palvelus
Vene upposi 16. tammikuuta 1914 Whitsand Bayhin Cornwallin rannikolla, jolloin koko miehistö menetti henkensä. Se oli ollut torpedohyökkäysharjoituksessa maalinaan emäalukset *[[HMS Onyx (1892)|HMS Onyx]]* sekä *[[HMS Pigmy]]*. Pinnalla havaittiin öljyläikkä, jonka paikka merkittiin poijulla. Seuraavien kuukausien aikana toteutettujen hylynnosto yritysten jälkeen todettiin aluksen perän olevan liian syvällä mudassa.

Aluksen 40 metrin syvyydessä makaava hylky luetteloitiin yhtenä kuudestatoista Britteinsaarten aluevesillä olevana hylkynä, jonne ei saa hautarauhan vuoksi sukeltaa ilman erityistä lupaa. 

## Lähteet
*
*
*

### Viitteet

## Aiheesta muualla
*MaritimeQuest - HMS A.7
Niobidit

**Niobidit** olivat kreikkalaisessa mytologiassa Amfionin ja Nioben lapsia, jotka Apollon ja Artemis surmasivat nuolillaan sen jälkeen, kun Niobe oli kerskunut lapsiensa lukumäärällä Letoon, Apollonin ja Artemiin äitiin verrattuna.

Niobella oli neljätoista lasta — seitsemän poikaa ja seitsemän tytärtä, joskin Homeros kertoo lapsia olleen kaksitoista ja Aelianus kertoo Hesiodoksen väittäneen heitä olevan yhdeksän poikaa ja kymmenen tytärtä. Apollon surmasi nuolillaan Nioben pojat näiden metsästäessä ja Artemis tyttäret näiden kotona. Joissakin variaatioissa osa niobedeista säästetään — yleisimmin Khloris — mutta miespuolisista mainitaan myös Amyklas.

## Lähteet
Ja virtahevot kiehuivat altaissaan

**Ja virtahevot kiehuivat altaissaan** (*And the Hippos Were Boiled in Their Tanks*, 1945, julkaistu 2008) on William S. Burroughsin ja Jack Kerouacin yhteistyönä kirjoittama romaani. Luvut on kirjoitettu vuorotellen, Burroughs nimellä Will Dennison ja Kerouac Mike Rykona. 

Teos on fiktiomuotoinen kuvaus vuonna 1944 tapahtuneesta taposta, jonka seurauksena myös William S. Burroughs sekä Jack Kerouac vietiin poliisikuulusteluihin. Tapahtuman aikaan kummaltakaan kirjailijalta ei ollut julkaistu vielä yhtään teosta. *Ja virtahevot kiehuivat altaissaan* julkaistiin ensimmäisen kerran vasta 2008. Sitä pidetään ensimmäisenä tunnettuna beat-sukupolvi -teoksena.

## Lähteet
HMS A.13

**HMS A.13** oli Britannian kuninkaallisen laivaston A-luokan sukellusvene. Alus oli ensimmäinen brittiläinen sukellusvene, johon oli asennettu dieselmoottori. Vene oli muuten samanlainen kuin sisaraluksensa. Asennetun dieselmoottorin suurempi massa kompensoitiin pienentämällä polttoaineenmäärää.

## Valmistus

Alus tilattiin osana vuosien 1903-1904 laivasto-ohjelmaa Vickers, Sons & Maximilta Barrow-in-Furnessista, missä köli laskettiin 19. helmikuuta 1903. Alus laskettiin vesille 18. huhtikuuta 1905 ja valmistui 22. kesäkuuta 1908.

## Palvelus
Alus romutettiin 1920.

## Lähteet
*
*
*

### Viitteet

## Aiheesta muualla
*MaritimeQuest - HMS A.13
Ropažin kunta

**Ropažin kunta** on kunta Latviassa. Se sijaitsee Vidzemen historiallisella alueella lähes Latvian keskustassa. Kunnan läpi kulkee Via Baltica. Vuonna 2009 kunnassa asui 6&nbsp;839 asukasta. Ropažin lisäksi kuntaan kuuluvat Zaķumuiža, Silakrogs, Mucenieki, Tumšupe ja Kākciems. 

## Maantiede ja väestö
Kunta on kooltaan 326,4 km². 60 prosenttia kunnan pinta-alasta on metsän peitossa, mutta metsästä hakataan vuosittain noin kaksi prosenttia. Suo kattaa noin neljä prosenttia kunnan pinta-alasta. Suur-Jugla on kunnan alueen suurin joki. Joessa on lukuisia saaria ja niemimaita. Suurimmat järvet ovat Silezers ja Lielkangaru. Kunnan 6&nbsp;839 asukkaasta 53&nbsp;% on miehiä ja 47&nbsp;% naisia. Suurimmat etniset ryhmät ovat latvialaiset (73&nbsp;%), venäläiset (18&nbsp;%), valkovenäläiset (2,5&nbsp;%), ukrainalaiset (2&nbsp;%) ja puolalaiset (1,5&nbsp;%).

## Historia
Ropažin alue asutettiin neoliittisella kivikaudella noin 4&nbsp;000−1&nbsp;500 eaa. Noin 3&nbsp;000 vuotta sitten alueelle tulivat liiviläisten esi-isät. Ropažin vanha nimitys *Roudōpois* on tullut liivin rautamiestä tarkoittavasta sanasta. Myös nykyinen nimitys saattaa juontua liivin kielestä, sillä *aži* on joidenkin kielitieteilijöiden mukaan tarkoittanut asutusta. 900-luvulla alueelle rakennettiin muinaislinna, joka sijaitsi silloisten Livones Veinalensesin ja Toreidan muinaismaakuntien rajalla. Ensimmäinen maininta Ropažista historiallisissa lähteissä on Henrikin Liivnmaan kronikassa, jossa sitä kutsuttiin nimellä *Rodenpoise*. Paikalla käytiin Rodenpoisen taistelu, jossa Kalparitaristo ja semgallit voittivat liettualaiset. Noin vuonna 1207 alue joutui ristiretkeläisten hallintaan. 1200-luvulta Riian verotustiedoissa on maininta paikallisesta *Imake*-nimisestä liiviläisestä kauppiaasta, joka omisti useita taloja Riiassa. Ropažin nimi vaihtui useampaan kertaan historian aikana, vuonna 1404 se oli Rodenpoiss tai Rodenpoyz, 1467 Rodenpoes, 1545 Rodenpeisz, 1555 Rodenpeus ja vuonna 1638 Rodenpevs.

## Kunnan tunnukset
Ropažin kunnan lippu otettiin käyttöön vuonna 2005. Lippu on jaettu kahtia vaakasuoraan kahteen keskenään samankokoiseen alueeseen. Lipun keskellä on kuvattu kunnan vaakuna. Vaakuna otettiin käyttöön samaten vuonna 2005. Vaakunaan on kuvattu kolme kultaista kiurua. 

## Lähteet

## Aiheesta muualla
Saku Kaarnanen

**Saku Kaarnanen** on suomalainen BMX-pyöräilijä.

Kaarnanen aloitti BMX-pyöräilyharrastuksen 13-vuotiaana. Nykyisin se on muotoutunut hänelle jo toiseksi ammatiksi. Kaarnanen on perustanut oman yrityksen, BMX Promotionin, ja toimii esiintyvänä taiteilijana. Hänen toimenkuvanaan on tuoda lajia esille ja tehdä näytöksiä erilaisissa tilaisuuksissa. Kaarnanen on matkustanut pyörän kanssa ympäri maailmaa ja osallistunut lajin kilpailuihin parhaana sijoituksenaan vuoden 2008 MM-kisojen 5. sija BMX-flatlandin amatöörisarjassa. Kaarnanen on esiintynyt lukuisissa eri lehti- ja TV-medioissa viime vuosien aikana.

## Lähteet

## Aiheesta muualla
* BMX Promotionin sivusto
Sotilasdiktatuuri

**Sotilasdiktatuuri** on diktatuurin muoto, jossa maata hallitsee armeija. Johdossa olevat, yleensä korkeat, upseerit muodostavat sotilasjuntan ja valitsevat keskuudestaan johtajan. Joskus johtajaksi nostetaan pelkkä keulakuva, jolla ei ole valtaa. Tästä esimerkki on 1980-luvun Panama, jota hallitsi todellisuudessa kenraali Manuel Noriega, vaikka presidentteinä oli siviilejä. Sotilasjuntan hallitseman maan hallintorakenne ja hierarkia otetaan yleensä suoraan armeijasta.

Sotilasdiktatuureja nousi toisen maailmansodan jälkeen paljon etenkin Latinalaiseen Amerikkaan. Kylmän sodan aikana Yhdysvallat piti huolta siitä, että ne olivat antikommunistisia. Myös Afrikassa on ollut joitain sotilasdiktatuureja.

Sotilasdiktatuurit ovat diktatuurin muodoista lyhytaikaisimpia, ja monesti ne on tarkoitettukin vain väliaikaisiksi. Sotilasdiktatuuri johtaa usein niin sanottuun persoonalliseen diktatuuriin, jossa diktaattoriksi nousee juntan johtaja tai puolueen johtaja.

## Sotilasdiktaattoreita

Prayut Chan-o-cha in 2012.jpg|Thaimaan pääministeri kenraali  Prayut Chan-o-cha.
Chiang Kai-shek（蔣中正）.jpg|Kansallisen Kiinan johtaja generalissimus Tšiang Kai-šek.
Alfredo Stroessner at desk (cropped).jpg|Paraguayn presidentti Alfredo Stroessner.
Francisco Franco 1975 (cropped).jpg|Espanjan diktaattori Francisco Franco vuonna 1975.


## Katso myös
* Stratokratia

## Lähteet
Keltaperätikka

**Keltaperätikka** (*Veniliornis dignus*) on eteläamerikkalainen tikka. Sen esiintymisalue ulottuu Venezuelan lounaiskolkasta Andien rinteitä seuraillen Ecuadoriin ja Peruun. Lajista tunnetaan kolme alalajia. Philip Lutley Sclater ja Osbert Salvin kuvailivat lajin holotyypin Kolumbian Antioquiasta vuonna 1877.

## Lähteet
Kultakaulustikka

**Kultakaulustikka** (*Veniliornis cassini*) on eteläamerikkalainen tikka. Sen esiintymisalue käsittää mantereen pohjoisosan Venezuelan etelä- ja kaakkoisosista Guyanaan, Surinameen, Ranskan Guayanaan ja Koillis-Brasiliaan. Alfred Malherbe kuvaili lajin holotyypin Cayennesta vuonna 1862, ja nimesi sen John Cassinin kunniaksi.

## Lähteet
Pampasammaltikka

**Pampasammaltikka** (*Veniliornis frontalis*) on eteläamerikkalainen tikka. Sen esiintymisalue ulottuu Boliviasta Andien rinteitä seuraillen Luoteis-Argentiinaan. Jean Cabanis kuvaili lajin holotyypin Tucumánista Argentiinasta vuonna 1883.

## Lähteet
Sundman

**Sundman** on muun muassa seuraavien henkilöiden sukunimi:

* Alonzo Sundman (1895–1960), suomalainen jääkärikenraali
* Annie Sundman (1883–1981), suomalainen näyttelijä
* Bruno Sundman (1920–2002), suomalainen kansanedustaja (SDP)
* Carl Johan Sundman (1836–1921), suomalainen sotilas, pankinjohtaja ja valtiopäivämies
* Carl Wilhelm Ignatius Sundman (1810–1889), suomalainen kauppaneuvos ja valtiopäivämies
* Christian Sundman (1933–1994), suomalainen yritysjohtaja, kauppaneuvos
* Danne Sundman (1973–2018), ahvenanmaalainen poliitikko ja yrittäjä
* Folke Sundman (s. 1951), suomalainen virkamies, kansalaisaktivisti ja toiminnanjohtaja
* Gösta Sundman (1854–1914), suomalainen konsuli, kirjailija ja taiteilija, Carl Wilhelm Ignatius Sundmanin adoptiolapsi
* Jacobus Sundman (1916–2008), suomalainen kemian professori
* Jimmy Sundman (s. 1989), suomalainen jalkapalloilija
* Joonas Sundman (s. 1998), suomalainen jalkapalloilija
* Julius Constantin Sundman (1828–1893), suomalainen kenraalimajuri
* Karl F. Sundman (1873–1949), suomalainen tähtitieteilijä ja matemaatikko
* Margit Borg-Sundman (1902–1992), suomalainen kansanedustaja (Kokoomus)
* Marketta Sundman, (1949–2022), suomalainen kielitieteilijä, Turun yliopiston professori
* Mikael Sundman (s. 1947), suomalainen arkkitehti
* Oskar Sundman (1883–1936), suomalainen punakaartilaispäällikkö
* Pekka Sundman, Varsinais-Suomen elinkeino-, liikenne- ja ympäristökeskuksen ylijohtaja
* Per Olof Sundman (1922–1992), ruotsalainen kirjailija ja poliitikko
* Robert Sundman (s. 1994), suomalainen toimittaja
* Svante Sundman (1895–1969), Merenkulkuhallituksen ent. pääjohtaja
* Tuula Sundman, Tuula Okkola (s. 1960), suomalainen jalkapalloilija
* Veronica Sundman (1923–2008), suomalainen mikrobiologi ja professori
* Woldemar Sundman (1882–1964), suomalainen toimittaja
Stratokratia

**Stratokratia** (kreik. *στρατός* ”armeija”, *κράτος* ”valta”) on sotilaspäälliköiden johtama hallitusmuoto. Se ei ole sama asia kuin sotilasdiktatuuri, jossa sotilaiden poliittinen valta ei ole virallisesti vahvistettu eikä muiden lakien tukema. Stratokratia on sotilashallituksen muoto, jossa valtio ja asevoimat ovat perinteisesti sama asia ja hallituksen paikat on aina täytetty sotilasjohtajilla. Korkea-arvoisimmat päättäjät toimivat stratokratiassa samaan aikaan hallinnollisina johtajina sekä puolustusvoimien johtajina. Armeijan poliittista valtaa tukee laki ja yhteiskunta. Sellaisen stratokratian ei tarvitse olla autokraattinen suojellakseen oikeuttaan valtaan.

Tätä sanaa ei käytetä juuri koskaan suomen kielessä.

## Katso myös
* Sotilasjuntta

## Lähteet
Punatikka

**Punatikka** (*Veniliornis callonotus*) on eteläamerikkalainen tikka. Sen esiintymisalue ulottuu Kolumbian lounaisosasta läntiseen Ecuadoriin (nimialalaji *callonotus*), ja Lounais-Ecuadorista Luoteis-Peruun (alalaji *major*). George Robert Waterhouse kuvaili lajin holotyypin Guayaquilista Ecuadorista vuonna 1841.

## Lähteet
Andy Proudlove

**Andrew George "Andy" Proudlove** (s. 15. tammikuuta 1955 Buxton, Englanti, Iso-Britannia – 25. syyskuuta 2017) oli englantilainen jalkapalloilija. Hänen pelipaikkansa oli keskikenttä.

Proudlove pelasi Englannin pääsarjaa Norwich Cityssä. Keväällä 1982 Proudlove siirtyi Kuopion Palloseuraan, ja valintaperusteina mainittiin hänen nopeutensa ja laukaustensa kovuus. Hänen kerrottiin pelanneen Englannin lisäksi muun muassa Ruotsissa, Hollannissa ja Hongkongissa. Hänen uransa Kuopiossa jäi kuitenkin vain muutaman viikon mittaiseksi huonon pelikunnon ja ”viihteelle taipuvaisuuden” vuoksi. Hän tuli vaihdosta kentälle kahdessa Kuopion Palloseuran SM-sarjaottelussa.

## Lähteet
Sammaltikka

**Sammaltikka** (*Veniliornis passerinus*) on eteläamerikkalainen tikka. Sen esiintymisalue käsittää Andien itäpuolisen osan mannerta Kolumbian itäosista Pohjois-Boliviaan, Paraguayhin, pohjoiseen Argentiinaan ja eteläiseen Brasiliaan. Lajista tunnetaan yhdeksän alalajia. Carl von Linné kuvaili lajin holotyypin Cayennesta vuonna 1766.

## Lähteet
Savuposkitikka

**Savuposkitikka** (*Veniliornis affinis*) on eteläamerikkalainen tikka. Sen esiintymisalue käsittää Andien itäpuolisen osan mannerta Kolumbian kaakkoisosista ja Venezuelan eteläosista itäiseen Ecuadoriin, Itä-Peruun, Pohjois-Boliviaan ja Brasiliaan. Lajista tunnetaan neljä alalajia. William John Swainson kuvaili lajin holotyypin Brasilian Bahiasta vuonna 1821.

## Lähteet
Dean Edwards

**Dean Edwards** (s. 25. helmikuuta 1962 Wolverhampton, Englanti) on englantilainen entinen jalkapalloilija ja valmentaja. Hänen pelipaikkansa oli hyökkääjä.

## Ura
Edwards pelasi lukusissa englantilaisissa joukkueissa 80- ja 90-luvuilla. Eniten pelejä hänelle kertyi Torquay Unitedin riveissä. Suomeen ja Kuopion Palloseuraan Edwards saapui kesällä 1982. Hän ei kuitenkaan pystynyt vakiinnuttamaan asemaansa joukkueessa ja hänelle kertyi vain kolme pääsarjapeliä Suomessa. Edwards siirtyi kesken kauden Vaasan Palloseuraan, joka pelasi I divisioonassa. Siellä hän teki 16 maalia kaudella 1982. Edwards vakuutti taidoillaan vaasalaiset ja palasikin joukkueen vahvuuteen myös kausiksi 1983 ja 1984. Jokaisella kaudella hän teki yli kymmenen maalia.